  Виталий Пронин Улосвылъёсын лулчебертъя, дышетонъя но музей комплексъёс пуктӥськозы нимысьтыз программая, ивортӥз Россилэн Президентэз Владимир Путин Федерал Собранилы вазиськоназ. Таӵе комплексъёсы пырозы концерт возьматон залъёс, театръя, крезьгуръя, эктонъя школаос. Нимысьтыз чаклам интыосын кунысь тужгес тодмо музейёс асьсэлэсь адӟытонъёссэс радъялозы. “Малы чеберлыкез шыкысъёсын ватыса возьыны кулэ,” - шуиз Владимир Путин. Президент верамъя, нырысетӥ центр усьтӥськоз Владивостокын, собере мукет интыосын но. “Соос пӧрмыны кулэ лулчебертъя зэмос огъетъёслы, кудъёсыз ӧсъёссэс усьтозы егитъёслы но, мукет арлыдъем адямиослы но,” - ватсаз Владимир Путин. Эдуард Степанов Туспуктэм: kremlin.ru   